**Йовков- разказът „Индже“**

1. **Литературното и легендарното повествование в творбата**

За героя съществуват легенди, възпят е в народните песни, но в епиграфа Йовков се позовава на летопис – това е жест на дистанциране от легендарността в полза на историческата фактология, но после в текста, в момента, когато се ражда Индже закрилникът от пепелта на Индже изедника, Йовковото повествование намира изразителните системи на поезията и преданието – появяват се цитати от Ботев – „Крило бе Индже за всички слаби“, момата е вървяла 7 дена към Седемте кладенци и след това се връща – това припомня различни приказни модели, което означава, че духовните мащаби на легендарното човешко битие надхвърлят изразните възможности на всеки отделно взет език.

1. **Легендарният характер на героя**
* Необикновеност, извънредност, неподвластност на общоприетите норми, не се побира в традиционните категории на нравствената преценка; той не се пита кое е добро и кое-зло, кое е грях и кое-не; притежава вътрешна свобода и самодостатъчност (идеята за свръхчовека на Ницше); въплъщава ренесансова титаничност – от крайността на злото до другия полюс на доброто; енергичен; интензивен; смъртта на Индже е възмездие за греховете му;
* Претърпява пълна метаморфоза, която го възпира от убиване на невинни;
* Думите на стареца му отварят очите и той вече е способен да разграничи злото от доброто, това му помага да избере пътя на доброто, по този начин Индже се стреми да опрости греховете си, да си върне семейството, да спаси душата си и да намери щастието;
* Той сам започва да избива кърджалиите, сякаш се опитва да убие старата си същност, осъзнал греховете си, Индже се превръща в крило за всички слаби; ако преди това е бил звяр, сега разчиства света от злото, осигурява по-добър и щастлив живот за невинните, дава им свобода и спокойствие;
* Индже отваря сърцето си за света на доброто, той се превръща в покровител на хармонията;
* Подвизите му са легендарни, песента на жетварките докосва душата му, тогава Индже пролива първата сълза през живота си, превръща се от безчувствен звяр в истински човек;
* Хората го посрещат като цар, радват му се, възхваляват го и всичко това изпълва душата му с наслада, но всичките тези добри дела не са достатъчни, за да заличат спомена за миналото, Индже чувства вина, длъжен е да се върне и да се опита да поправи грешките, най-тежкият му грях лежи в миналото;
* „Индже е весел и чиста е всяка помисъл у него, защото знае где отива.“ – отива да изкупи вината си;
* Виждайки Гърбавото, Индже решава да се пошегува с него, жестокостта вече е изчезнала, в последните си мигове разкрива всичките си грехове и търси покаяние;
* На тази земя той вече работа няма, бил е в двете крайности – най-мразен и най-добър, затова смъртта му е логичен завършек.
1. **Замислянето** - това е най-важната смислова линия в повествованието; всичко се случва в тайнствените измерения на човешката мисъл; героят не е мислел кое е добро и зло, след промяната обаче той започва да се ЗАМИСЛЯ; достига до прозрението, че трябва да се върне.
2. **Пътят към нравственото познание**
* Срещата с Пауна – не е готов още да обича, става още по-зъл и свиреп, става роб на стихийната си ярост, граби, убива, изпепелява, руши, след него никнат „гробища и пепелища“, волята му е закон за всички;
* Осакатяването на собственото му дете и прогонването на Пауна;
* Анатемата и проглеждането;
* Разговорът с дядо Гуди от Чукурово;
* Преобразяването;
* „Много майки съм разплакал…Дойде и моя ред“ – тези думи бележат крайната точка на преобразяването.



